CUINERES I CUINERS PER UN DIA
12/02/2025

# CUINERES I CUINERS PER UN DIA

*   12/02/2025
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22543

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22543%2F0&title=Ajuntament%20d%27Alaqu%C3%A0s.%20Premsa.CUINERES%20I%20CUINERS%20PER%20UN%20DIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22543/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22543/12022025whatsapp_image_2025-02-11_at_16_24_03_Form_4.jpg)](https://www.alaquas.org/ficheros/documentos/2025/2/22543/12022025whatsapp_image_2025-02-11_at_16_24_03_Form_10.jpg "<a href='https://www.alaquas.org/ficheros/documentos/2025/2/22543/12022025whatsapp_image_2025-02-11_at_16_24_03_Form_10.jpg' target=_blank><i class='fa fa-external-link' aria-hidden='true'></i>.CUINERES I CUINERS PER UN DIA</a>")

L'alumnat del Departament d'Economia de l'IES Faustí Barberà cuina els menús més saludables per a les seus famílies amb la col·laboració de la Societat Gastronòmica El Cullerot i l'associació Cor de Vila.

L’alumnat de primer de batxillerat de Gestió de Projectes d’Emprenedoria i d’Economia i Emprenedoria de l’IES Faustí Barberà d’Alaquàs, sota la coordinació de la professora Mónica Soriano i el professor Marcos Ferri, amb la col·laboració de la Societat gastronòmica el Cullerot i l’associació Cor de Vila, s’han convertit un any més en cuiners i cuineres per un dia.

Ahir dimarts 11 de febrer van preparar a la seu del Cullerot un menjar saludable per a posar en pràctica tots els conceptes treballats a l’aula en el seu dia a dia dins d’aquesta asignatura configurada com una situació d’aprenentatge que té per objectiu fomentar l’actitud emprenedora així com els hàbits de vida saludables, entre ells, l’alimentació.

La primera part d’aquesta activitat es va iniciar a l’aula, on es va constituir la cooperativa “Joventut emprenedora CreantJunts” per a realitzar la compra així com totes les tasques de gestió empresarial, publicitat i màrqueting pertinents per a la seua difusió. Van treballar principalment activitats d’autofinançament amb la venda del llibre de Cor de Vila i l’elaboració d’una coca de llanda de taronja per a obtindre fons.

Per a la segona part, el procés de preparació dels diferents plats celebrat ahir, l’alumnat va comptar amb la col·laboració del xef Óscar Torrijos, José Cervera i de la representat de Cor de Vila, Isabel Cosme, que els van ajudar a cuinar les receptes amb l’ajuda del llibre ‘Receptes saludables de sempre'  de Quaderns d’Investigació d’Alaquàs. Van ajudar també en els preparatius les sòcies Carmen Benlloch i María José Sancho. En aquest cas van cuinar amanida, dos patés vegetals, creïlles artesanals, paella de verdures, arròs melós de verdures i pa de calatrava com a postres.

El menjar va ser degustat per les i els familiars que l’alumnat va triar com una manera d’agrair la seua dedicació. Com a novetat d’enguany, cada alumne va obsequiar cada familiar convidat amb una carta dedicada en agraïment a la seua atenció.

En l’acte, els directors del projecte empresarial, Lidia Laderas i Tomás Matoses, van donar la benvinguda en representació de tot l’equip d’alumnat. Van estar presents en l’acte l’Alcalde d’Alaquàs,  Toni Saura, la Regidora d’Educació, Marian Espert, la Regidora de Cultura, Marta Murciano, el director del centre educatiu, Javier Esparza, la cap d’estudis, Violeta Esparza i representats de les associacions implicades. Van assistir també Mari Sol i Paola Andrea, guanyadores del sorteig realitzat pel centre educatiu i usuàries de l’associació Cor de Vila.

Una jornada sens dubte enriquidora, educativa i dissenyada per tal de potenciar la sensibilització envers la vida saludable.